ཕངས་པ་ཞིག་ལ།སྤྱི་ལོ་༡༨༦༦ལོར་ཞག་ལིབྷོ་དྷི་ལེར་བྷིར་ཟིལ་གྱི་ཆོས་ཁངཞིག་ཏུ་གནས་མཇལ་ཞུ་སྐབས།ལོ་གསུམ་གྱི་སྔོན་ལ་བྱུང་བའི་ཀླད་པའི་དབང་རྩའི་ནད་གཞི་དེར་རྐྱེན་བྱས་ཏེ་གློ་བུར་དུ་འགྱེལ་ཡོད་པ་དང་།དེ་ནས་བཟུང་ངག་མི་འཁྲོལ་བར་གྱུར།པེ་རེ་སིར་ཕྱིར་ལོག་སྟེ་སྨན་ཁང་ནས་སྨན་བཅོས་བྱས་ནའང་ཕན་འབྲས་མ་བྱུང་བས།སྤྱི་ལོ་༡༨༦༧ལོའི་ཟླ་༨པའི་ཚེས་༣༡ཉིན་གྱི་ཞོགས་པའི་དུས་ཚོད་བཅུ་གཅིག་སྟེང་སྐུ་གཤེགས་ཤིང་སྐབས་དེར་ཁོང་དགུང་ལོ་ཞེ་དྲུག་ཡིན།ཉིན་དེར་ཁོང་གི་ཉེ་འབྲེལ་དག་གིས་ཕུང་པོ་པེ་རེ་སིའི་དུར་ཁྲོད་ཟེ་མེ་ཁྲེལདྷེའུམོང་པ་ནཱ་སིཞེས་པར་སྐྱེལ་འདུག་ལ།ཁོང་གིས་མི་ཚེ་གང་བོར་ཞེ་འཁོན་བཟུང་མྱོང་བའི་ཕ་ཡར་གྱི་དུར་སྒམ་དང་མཉམ་དུ་དུར་འཇུག་བྱས་ཡོད།ལོ་བཞིའི་རྗེས་སུ་ཁོང་གི་མ་ཡུམ་ཀྱང་ཁོང་གཉིས་དང་ལྷན་དུ་དུར་སྒམ་དེའི་ནང་དུས་གཏན་དུ་གཉིད་ལོག་པར་ཡོང་ཡོད།ཞག་ལིབྷོ་དྷི་ལེར་སྐུ་གཤེགས་མ་གཤེགས་སྔོན་ལ་ཁོང་གིས་རང་གི་རྒྱུ་ནོར་སུ་ལ་དབང་མིན་གྱི་ཡིག་ཐོག་ཁ་ཆེམས་བཞག་མེད་སྟབས།གནས་སྐབས་སུ་ཁོང་གི་ཤུལ་ལུས་ནོར་སྐལ་དེ་ཚོ་རྒྱལ་གཞུང་གི་ངོས་ནས་རིན་སྤར་ཚོང་སྒྱུར་བྱ་དགོས་བྱུང་བ་དང་།རྗེས་སུ་རྩོམ་སྒྲིག་པ་མེ་ཞལལེ་བུསཧྥུ་ཝང་༡༧༥༠སྤྲད་དེ་ཞག་ལིབྷོ་དྷི་ལེར་གྱི་བརྩམས་ཆོས་ཡོད་ཚད་ཀྱི་པར་སྐྲུན་བདག་དབང་ཉོས་འདུག